— Адкрыццяў! Я шмат бываю на розных кінафестывалях, дзе, на жаль, сустракаю багата прымітыўных карцін. Спадзяюся, наш кінафорум ізноў парадуе цікавымі, якаснымі фільмамі. А надалей вельмі хочацца пабачыць у конкурснай праграме больш айчынных мастацкіх стужак. Пакуль ніша дзіцячага кіно ў нас свабодная. Нам абавязкова трэба вярнуцца на тыя сур’ёзныя пазіцыі, якія мы займалі некалькі дзесяцігоддзяў таму. “Іван Макаравіч”, “Пра Чырвоны Каптурык”, “Прыгоды Бураціна”, “Белае возера” — гэта ж была скарбніца савецкага кіно! Вялікія надзеі я ўскладаю на “Навагоднія прыгоды ў ліпені”, над якім скрупулёзна цягам двух гадоў працуе Алена Турава. Магчыма, гэты выдатны рэжысёр адкрые новую славутую старонку беларускага дзіцячага кінематографа.